SERVICIUL GESTIONARE INSTITUȚII SUBORDONATE

Nr. DGRUJRP/102217/25.04.2024

Referat de aprobare

pentru emiterea proiectului de ordin privindaprobarea Regulamentului de organizare și funcționare al Gărzii Forestiere Naționale și al gărzilor forestiere din subordine

Având în vedere adresa Gărzii Forestiere Naționale nr. 2106/22.04.2024 prin care se transmite propunerea Regulamentului de organizare și funcționare al Gărzii Forestiere Naționale și al gărzilor forestiere din subordine, împreună cu referatul de aprobare al inspectorului general nr. 1314/09.04.2024, aprobat de ministrul mediului, apelor și pădurilor;

În conformitate cu prevederile art. 3 alin. (5) din Hotărârea Guvernului nr. 46/2023 privind organizarea, funcționarea și repartizarea numărului de posturi pentru Garda Forestieră Națională și gărzile forestiere: „Atribuţiile şi responsabilităţile structurilor din aparatul propriu al Gărzii Forestiere Naţionale şi ale instituţiilor din subordine se stabilesc, în conformitate cu structura organizatorică, prin regulamentul de organizare şi funcţionare, aprobat prin ordin al conducătorului autorităţii publice centrale care răspunde de silvicultură, la propunerea inspectorului general.”

În temeiul:

a) art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

b) art. 10 alin. (3) și 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările și completările ulterioare;

1. Se aprobă Regulamentul de organizare și funcționare al Gărzii Forestiere Naționale, conform anexei nr. 1.
2. Se aprobă Regulamentul de organizare și funcționare al gărzilor forestiere, conform anexei nr. 2.
3. Anexele nr. 1 și 2 fac parte integrantă din ordin.
4. La data intrării în vigoare a ordinului, se abrogă Ordinul ministrului mediului, apelor și pădurilor nr. 456/2016 privind aprobarea Regulamentului de organizare şi funcţionare al Gărzilor forestiere, publicat în Monitorul Oficial al României, Partea I, nr. 262 din 07 aprilie 2016.
5. Ordinul se publică în Monitorul Oficial al României, Partea I.

Având în vedere cele de mai sus, propunem spre aprobare proiectul de ordin privind aprobarea Regulamentului de organizare și funcționare al Gărzii Forestiere Naționale și al gărzilor forestiere din subordine.